pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รวท. หารือ ออท.สาธารณรัฐชิลี เรื่อง ความร่วมมือด้านวิทยาศาสตร์ เทคโนโลยีและนวัตกรรม
วันศุกร์ที่ 21 กรกฎาคม 2560
รวท. หารือ ออท.สาธารณรัฐชิลี เรื่อง ความร่วมมือด้านวิทยาศาสตร์ เทคโนโลยีและนวัตกรรม
เอกอัครราชทูตวิสามัญผู้มีอํานาจเต็มแห่งสาธารณรัฐชิลีประจําประเทศไทย ร่วมหารือด้านวิทยาศาสตร์ เทคโนโลยีและนวัตกรรม
เมื่อเวลา 16.00 น (วันที่ 20 กรกฎาคม 2560) ดร.อรรชกา สีบุญเรือง รัฐมนตรีว่าการกระทรวงวิทยาศาสตร์และเทคโนโลยี พร้อมด้วย รศ.นพ.สรนิต ศิลธรรม ปลัดกระทรวงวิทยาศาสตร์และเทคโนโลยี ให้การต้อนรับ Mr. Christian Rehren Bargetto เอกอัครราชทูตวิสามัญผู้มีอํานาจเต็มแห่งสาธารณรัฐชิลีประจําประเทศไทย ในโอกาสเข้ารับหน้าที่ และร่วมหารือด้านวิทยาศาสตร์ เทคโนโลยีและนวัตกรรม ณ ห้องพระจอมเกล้า ชั้น 4 อาคารพระจอมเกล้า สํานักงานปลัดกระทรวงวิทยาศาสตร์และเทคโนโลยี
โดยมี ดร.นเรศ ดํารงชัย ผู้อํานวยการศูนย์ความเป็นเลิศทางด้านชีววิทยาศาสตร์ (องค์การมหาชน) , นายวิชาญ อินศิริ ผู้อํานวยการกลุ่มงานวิเทศสัมพันธ์ สถาบันวิจัยดาราศาสตร์แห่งชาติ (องค์การมหาชน) , ดร.เอกอนงค์ จางบัว ผู้ช่วยเลขาธิการ สวทน. สํานักงานคณะกรรมการนโนบายวิทยาศาสตร์ เทคโนโลยี และนวัตกรรมแห่งชาติ (สวทน.) , นายปรินันท์ วรรณสว่าง นักพัฒนานโยบาย สํานักงานคณะกรรมการนโนบายวิทยาศาสตร์ เทคโนโลยี และนวัตกรรมแห่งชาติ (สวทน.) ร่วมหารือในครั้งนี้ด้วย
ทั้งนี้ ประเด็นร่วมหารือด้านวิทยาศาสตร์ เทคโนโลยีและนวัตกรรม ได้แก่
- วท. เสนอผลักดันการสร้างความร่วมมือด้าน วทน. ตามข้อตกลงความร่วมมือด้านวิทยาศาสตร์และวิชาการไทย-สาธารณรัฐชิลี
- สดร. เสนอการผลักดันให้มีการลงนามในหนังสือแสดงเจตจํานง (Letter of Intent) ระหว่าง สดร. และ National Commission of Science and Technology Research of Chile – CONICYT โดยเนื้อหาหลักของหนังสือฯ ดังกล่าวมุ่งเน้นการจัดการประชุมเชิงปฏิบัติการ (workshop) ระหว่างนักดาราศาสตร์ไทยและซิลีเพื่อระบุสาขาความร่วมมือในอนาคต และการจัดหาทุนเพื่อใช้ในการสนับสนุนงานวิจัยด้านดาราศาสตร์ระหว่างสองประเทศ อีกทั้งเพื่อเป็นการผลักดันความร่วมมือทางดาราศาสตร์ระหว่างสองประเทศให้เป็นรูปธรรมมากยิ่งขึ้น
- สดร. มีความประสงค์จะติดตั้งกล้องโทรทรรศน์ในย่านความยาวคลื่นอินฟาเรด ขนาดเส้นผ่านศูนย์กลาง 1 เมตร ณ สาธารณรัฐชิลี ในระดับความสูงจากระดับน้ําทะเล 5,000 เมตรขึ้นไป จึงมีความจําเป็นอย่างสูงที่จะได้รับการสนับสนุนจากรัฐบาลสาธารณรัฐชิลี และหน่วยงานที่เกี่ยวข้องในการสํารวจและศึกษาสถานที่เพื่อใช้ในการติดตั้งกล้องโทรทรรศน์ฯ ดังกล่าว
- สํานักงานคณะกรรมการนโยบายวิทยาศาสตร์ เทคโนโลยีและนวัตกรรมแห่งชาติ (สวทน.) (National Commission of Science andInnovation Policy Office – STI) เสนอการสร้างความร่วมมือและขยายเครือข่ายด้านนวัตกรรมอาหาร โดยเฉพาะการพัฒนาวิสาหกิจเริ่มต้นด้านอาหาร ซึ่งสาธารณรัฐชิลีมีประสบการณ์สูง โดยใช้โครงการเมืองนวัตกรรมอาหาร (Food Innopolis) เป็นฐานรองรับความร่วมมือที่จะเกิดขึ้น
รัฐบาลไทย-ข่าวทำเนียบรัฐบาล-นรม. และ รมว.กห. สั่งทุกเหล่าทัพ ร่วมสนับสนุนจัดประชุม รมว.กห.อาเซียนให้สมเกียรติ มุ่งดำรงแนวคิดหลัก “ความมั่นคงที่ยั่งยืน”
วันจันทร์ที่ 11 พฤศจิกายน 2562
นรม. และ รมว.กห. สั่งทุกเหล่าทัพ ร่วมสนับสนุนจัดประชุม รมว.กห.อาเซียนให้สมเกียรติ มุ่งดํารงแนวคิดหลัก “ความมั่นคงที่ยั่งยืน”
พล.อ.ประยุทธ์ จันทร์โอชา นรม. และ รมว.กห. ได้สั่งการให้ทุกเหล่าทัพ เตรียมความพร้อมสนับสนุนการจัดประชุม รมว.กห.อาเซียนอย่างไม่เป็นทางการ ( ADMM Retreat ) และการประชุม รมว.กห.อาเซียนกับ รมว.กห.ประเทศคู่เจรจา ครั้งที่ 6 ( ADMM - Plus )
พล.อ.ประยุทธ์ จันทร์โอชา นรม. และ รมว.กห. ได้สั่งการให้ทุกเหล่าทัพ เตรียมความพร้อมสนับสนุนการจัดประชุม รมว.กห.อาเซียนอย่างไม่เป็นทางการ ( ADMM Retreat ) และการประชุม รมว.กห.อาเซียนกับ รมว.กห.ประเทศคู่เจรจา ครั้งที่ 6 ( ADMM - Plus ) ที่ กห.กําหนดเป็นเจ้าภาพจัดให้มีขึ้นระหว่าง 16- 19 พ.ย.62 ณ รร. Avani+ Riverside กรุงเทพฯ ให้เป็นไปด้วยความเรียบร้อย ประสบความสําเร็จ สมเกียรติของ กห.และประเทศไทย ในฐานะประธานอาเซียนในปี 62
โดยขอให้ดํารงแนวคิดหลักในการเสริมสร้างความร่วมมือในกรอบ-ADMM-และ-ADMM-Plus-คือ “ความมั่นคงที่ยั่งยืน” พร้อมทั้งมุ่งส่งเสริมความไว้เนื้อเชื่อใจ และเสริมสร้างความร่วมมือด้านความมั่นคงระหว่างอาเซียนกับประเทศมหาอํานาจในภูมิภาคให้ครอบคลุมในทุกมิติ ยึดหลักความเป็นแกนกลางของอาเซียน-(ASEAN-Centrality) เป็นหัวใจสําคัญในการตอบสนองอย่างมีประสิทธิภาพต่อความท้าทายด้านความมั่นคงที่สําคัญของภูมิภาค
โฆษก กห. กล่าวเพิ่มเติมว่า รมว.กห.ประเทศต่างๆ จะเริ่มทยอยเดินทางมาตั้งแต่ 16 พ.ย.62 โดยมีกิจกรรมที่สําคัญดังนี้
16 พ.ย.62 : - การหารือทวิภาคี
17 พ.ย.62 : - การประชุม รมว.กห.อาเซียน อย่างไม่เป็นทางการ (ADMM Retreat)
- การประชุม รมว.กห.อาเซียน +1 อย่างไม่เป็นทางการ (ADMM+1 Informal Meeting)
18 พ.ย.62 : - พิธีเปิดงาน Defense & Security 2019
- การประชุม ADMM-Plus ครั้งที่ 6
- การส่งมอบการเป็นประธานการประชุม ADMM ให้กับ กห.เวียดนาม
19 พ.ย. 62 : กิจกรรมสันทนาการ
รัฐบาลไทย-ข่าวทำเนียบรัฐบาล-แค่ 7 วินาที แห่จองหมด 900 ล้านบาท!! สินเชื่อ ธอส. นาทีทอง Golden minute
วันจันทร์ที่ 10 สิงหาคม 2563
แค่ 7 วินาที แห่จองหมด 900 ล้านบาท!! สินเชื่อ ธอส. นาทีทอง Golden minute
ธอส.เผยลูกค้าประชาชนแห่จองสิทธิ์สินเชื่อบ้านอัตราดอกเบี้ย 0%  นาน 12 เดือน ฟรีค่าธรรมเนียม 3 ประเภท ผ่าน Application : GHB ALL ในช่วงนาทีทอง Golden minute โดยใช้เวลาเพียง 7 วินาที ยอดจองเต็มวงเงิน 900 ล้านบาท นับเป็นสถิติวงเงินสินเชื่อ
ธนาคารอาคารสงเคราะห์ (ธอส.) เผยลูกค้าประชาชนแห่จองสิทธิ์สินเชื่อบ้านอัตราดอกเบี้ย 0% นาน 12 เดือน ฟรีค่าธรรมเนียม 3 ประเภท ผ่าน Application : GHB ALL ในช่วงนาทีทอง Golden minute โดยใช้เวลาเพียง 7 วินาที ยอดจองเต็มวงเงิน 900 ล้านบาท นับเป็นสถิติวงเงินสินเชื่อ ถูกจองหมดเร็วที่สุดของธนาคาร โดยมีผู้สนใจเข้าจอง จํานวน 6,700 ราย มีผู้ได้สิทธิ์ 283 ราย วงเงินจองเฉลี่ยต่อราย 3.2 ล้านบาท
นายฉัตรชัย ศิริไล กรรมการผู้จัดการ ธนาคารอาคารสงเคราะห์(ธอส.) กล่าวว่า ตามที่ ธอส. ได้จัดช่วงนาทีทอง Golden minute โดยเปิดโอกาสให้ประชาชนที่ต้องการมีบ้านทั่วประเทศสามารถจองสิทธิ์สินเชื่ออัตราดอกเบี้ย 0% นาน 12 เดือน ฟรีค่าธรรมเนียม 3 ประเภทผ่าน Application : GHB ALL ในวันอาทิตย์ที่ 9 สิงหาคม 2563 ตั้งแต่เวลา 12.09 น. เป็นต้นไปนั้น ล่าสุดพบว่ามีลูกค้าประชาชนให้ความสนใจจองสิทธิ์สินเชื่อเต็มกรอบวงเงิน 900 ล้านบาทเรียบร้อยแล้วภายในระยะเวลาเพียง 7 วินาทีหลังจากที่เปิดจองเท่านั้น ซึ่งถือเป็นสถิติที่วงเงินสินเชื่อบ้านถูกจองหมดเร็วที่สุดของธนาคาร โดยมีผู้สนใจเข้าจอง จํานวน 6,700 ราย และมีผู้ได้สิทธิ์ จํานวน 283 ราย วงเงินจองเฉลี่ยต่อราย 3,200,000 บาท สะท้อนให้เห็นถึงความสนใจของประชาชนต่อผลิตภัณฑ์สินเชื่อบ้านอัตราดอกเบี้ยต่ําของ ธอส. ที่เปิดโอกาสให้ประชาชนเข้าถึงได้ง่าย สะดวกรวดเร็ว สอดคล้องกับวิถีชีวิตแบบ New Normal ในปัจจุบัน และยังถือเป็นผลิตภัณฑ์สินเชื่อที่ช่วยแบ่งเบาค่าใช้จ่ายให้กับลูกค้าเพราะผ่อนชําระต่ําเริ่มต้นปีที่ 1 เพียงแค่ 2,900 บาท/เดือน(สําหรับวงเงินกู้ 1 ล้านบาท)เท่านั้น และยังฟรีค่าธรรมเนียมถึง 3 ประเภท ซึ่งความสําเร็จจากการเปิดจองสิทธิ์ในครั้งนี้ เกิดขึ้นได้จากการพัฒนาระบบให้มีความพร้อมรองรับบริการรูปแบบดิจิทัลอย่างต่อเนื่องของกลุ่มงานไอที นําโดยนางสมจิตต์ รถทอง รองกรรมการผู้จัดการ กลุ่มงานเทคโนโลยีสารสนเทศ และรักษาการผู้ช่วยกรรมการผู้จัดการ สายงานพัฒนาระบบดิจิทัล ธอส.ทําให้ธนาคารเตรียมจัดทําผลิตภัณฑ์ทางการเงินพิเศษให้กับลูกค้าได้จองสิทธิ์ผ่าน GHB ALL เพิ่มเติมต่อไปในอนาคต
ทั้งนี้ สินเชื่อนาทีทอง Golden minute อัตราดอกเบี้ยพิเศษ 0% ต่อปี นาน 9 เดือนแรก เดือนที่ 10-36 อัตราดอกเบี้ย MRR ลบ 3.16% ต่อปี (ปัจจุบัน MRR เท่ากับ 6.150% ต่อปี) และเดือนที่ 37-39 อัตราดอกเบี้ย 0% ต่อปี เฉลี่ย 3 ปี 3 เดือนอัตราดอกเบี้ยเพียง 2.07% เท่านั้น วงเงินให้กู้รายละไม่เกิน 5 ล้านบาท ต่อหลักประกัน ฟรีค่าธรรมเนียม 3 ประเภท 1.ฟรีค่าธรรมเนียมการยื่นกู้ 2.ฟรีค่าประเมินราคาหลักประกัน(ผู้กู้สํารองจ่ายก่อนและธนาคารจะจ่ายคืนหลังทํานิติกรรมแล้วเสร็จ) และ 3.ฟรีค่าจดทะเบียนสิทธิและนิติกรรม โดยผู้ที่จองสิทธิ์แล้วต้องยื่นคําขอกู้ระหว่างวันที่ 9-31 สิงหาคม 2563 อนุมัติและทํานิติกรรมภายในวันที่ 30 กันยายน 2563 สอบถามรายละเอียดเพิ่มเติมที่ศูนย์ลูกค้าสัมพันธ์ (Call Center) โทร 0-2645-9000 Facebook Fanpage ธนาคารอาคารสงเคราะห์ และ www.ghbank.co.th
รัฐบาลไทย-ข่าวทำเนียบรัฐบาล-รมว.ดิจิทัลฯ เป็นประธานเปิดงานสัมมนา “Thai-French Smart & Sustainable City”
วันอังคารที่ 3 กรกฎาคม 2561
รมว.ดิจิทัลฯ เป็นประธานเปิดงานสัมมนา “Thai-French Smart & Sustainable City”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานเปิดงานสัมมนา “Thai-French Smart & Sustainable City” โดยสํานักงานนวัตกรรมแห่งชาติ (สนช.) และสถานเอกอัครราชทูตสาธารณรัฐฝรั่งเศส ประจําประเทศไทย จัดขึ้น เพื่อนําเสนอโครงการที่สําคัญๆ รวมทั้งยังได้แลกเปลี่ยนแนวความคิดเกี่ยวกับโครงการเมืองอัจฉริยะ (Smart City) โดยมีผู้เข้าร่วมงานจากหน่วยงานต่างๆ ทั้งภาครัฐและเอกชนของไทย รวมถึงภาคเอกชนของฝรั่งเศสที่ดําเนินธุรกิจด้านเทคโนโลยีที่เกี่ยวข้องกับเมืองอัจฉริยะที่มีความสอดคล้อง และมีส่วนสนับสนุนโครงการเมืองอัจฉริยะของไทย ซึ่งเป็นนโยบายสําคัญของรัฐบาลเพื่อให้การพัฒนาเมืองมีองค์ประกอบที่สมบูรณ์ทั้งในมิติของคุณภาพด้านสิ่งแวดล้อม การใช้พลังงาน คุณภาพชีวิต เศรษฐกิจและสังคม ตลอดจนการมีส่วนร่วมของทุกภาคส่วนในสังคม โดยอาศัยเทคโนโลยีดิจิทัลเข้ามาช่วยบริหารจัดการ เมื่อวันที่ 2 กรกฎาคม 2561 ณ โรงแรมอีสติน แกรนด์ สาทร ถนนสาทรใต้ เขตสาทร กรุงเทพฯ
**********************
รัฐบาลไทย-ข่าวทำเนียบรัฐบาล-รัฐบาลเตรียมเปิด Public School
วันศุกร์ที่ 30 มีนาคม 2561
รัฐบาลเตรียมเปิด Public School
ปลดล็อคโรงเรียนจากกฎระเบียบรัฐ
รัฐบาลเตรียมเปิด Public School ปลดล็อคโรงเรียนจากกฎระเบียบรัฐ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าพัฒนาการศึกษาขั้นพื้นฐานโดยร่วมมือกับภาคเอกชน ประชาสังคม และมหาวิทยาลัย เตรียมเปิดโรงเรียนรูปแบบใหม่ของรัฐที่มีความเป็นอิสระ คล่องตัวจากกฎระเบียบต่าง ๆ หรือที่เรียกว่า Public School ใน 77 จังหวัด โดยจะคัดเลือกโรงเรียนขนาดกลางและขนาดเล็กเพื่อจับคู่กับผู้ให้การสนับสนุน ใช้การบริหารงานแบบเอกชน สามารถสรรหาบุคลากรที่มีความรู้ความสามารถและประสบการณ์ทั้งจากภาครัฐ เอกชน มหาวิทยาลัย และสามารถออกแบบหลักสูตรได้เอง เพื่อให้การเรียนการสอนมีประสิทธิภาพสูงสุด ทั้งนี้ รัฐบาลจะเริ่มดําเนินการโรงเรียน Public School นําร่องในเดือน พ.ค. นี้ และจะขยายไปยังโรงเรียนอื่น ๆ ทั่วประเทศต่อไป
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-'วราวุธ'​ รมว.ทส.​ ตรวจติดตามอุทยานแห่งชาติหมู่เกาะชุมพร​ ย้ำ​ ต้องสแกนเข้า-ออก​ "ไทยชนะ" อีกทั้งให้เข้มงวด​ด้านการจัดการขยะ​ และความปลอดภัยของนักท่องเที่ยว
วันจันทร์ที่ 22 มิถุนายน 2563
'วราวุธ'​ รมว.ทส.​ ตรวจติดตามอุทยานแห่งชาติหมู่เกาะชุมพร​ ย้ํา​ ต้องสแกนเข้า-ออก​ "ไทยชนะ" อีกทั้งให้เข้มงวด​ด้านการจัดการขยะ​ และความปลอดภัยของนักท่องเที่ยว
นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​​ ผู้บริหารระดับสูง​ของกระทรวงฯ​ และรองผู้ว่าราชการจังหวัดชุมพร​ (นายสมพร​ ปัจฉิมเพ็ชร)​ ลงพื้นที่ตรวจเยี่ย
วันที่ 21 มิ.ย. 63เวลา 16.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.)​ พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม​ (ปกท.ทส.)​ ผู้บริหารระดับสูง​ของกระทรวงฯ​ และรองผู้ว่าราชการจังหวัดชุมพร​ (นายสมพร​ ปัจฉิมเพ็ชร)​ ลงพื้นที่ตรวจเยี่ยมให้ขวัญกําลังใจ​ พร้อมมอบถุงยังชีพให้แก่เจ้าหน้าที่ที่ปฏิบัติงานในพื้นที่​ และติดตามการเตรียมความพร้อมในการเปิดต้อนรับนักท่องเที่ยวของอุทยานแห่งชาติหมู่เกาะชุมพร​ รวมทั้งได้ปลูกต้นจิกทะเล​ ณ​ บริเวณเส้นทางศึกษาธรรมชาติป่าชายเลนอ่าวทุ่งคา​ ที่ทําการอุทยานแห่งชาติหมู่เกาะชุมพร​ จังหวัดชุมพร
รมว.ทส.​ได้รับฟังบรรยายสุปผลการดําเนินงานของอุทยานแห่งชาติหมู่เกาะอ่างทอง​ ชมการสาธิตการทํา​ CPR และมอบนโยบายแนวทางในการดําเนินงานแก่เจ้าหน้า​ที่​ โดยได้เน้นย้ํา​ ให้เคร่งครัดนักท่องเที่ยว​ในการสแกน​ เข้า-ออก​ ผ่านแอฟพลิเคชั่น​ "ไทยชนะ" ทุกครั้ง​ ในทุกพื้นที่​ ทุกเกาะของอุทยาน​ฯ และให้เข้มงวดเรื่องการจัดการขยะ​ "ห้ามไม่ให้ขยะไปจบในทะเล​ นักท่องเที่ยวที่นําขยะเข้ามาต้องนําขยะออกไปด้วย" รวมทั้ง​ ด้านการดูแลรักษาความปลอดภัยให้แก่นักท่องเที่ยว​ ต้องมีการเตรียมความพร้อมตลอดเวลา​ เจ้าหน้าที่ต้องมีการซักซ้อมการให้ความช่วยเหลือนักท่องเที่ยวอย่างต่อเนื่อง​ เพื่อให้สามารถช่วยเหลือนักท่องเที่ยวที่ประสบภัยได้ทันที​ สําหรับการท่องเที่ยวอุทยานทุกแห่งต้องจองล่วงหน้าในระบบเท่านั้น
รัฐบาลไทย-ข่าวทำเนียบรัฐบาล-พาณิชย์ สรุปผลการจับกุมผู้จำหน่ายหน้ากากอนามัยเพิ่มเป็น 115 ราย (ประจำวันที่ 11  มี.ค.  63)
วันพุธที่ 11 มีนาคม 2563
พาณิชย์ สรุปผลการจับกุมผู้จําหน่ายหน้ากากอนามัยเพิ่มเป็น 115 ราย (ประจําวันที่ 11  มี.ค.  63)
นายบุณยฤทธิ์  กัลยาณมิตร ปลัดกระทรวงพาณิชย์ รายงานผลการจับกุมดําเนินคดี ผู้จําหน่ายหน้ากากอนามัยที่กระทําความผิดตาม พ.ร.บ.ว่าด้วยราคาสินค้าและบริการ พ.ศ. 2542
ของ วันที่ 10 มีนาคม 2563 จํานวน 8 ราย ดังนี้
- กรุงเทพฯ จํานวน 3 ราย โดยเป็นการกระทําผิดในข้อหาขายเกินราคาควบคุม 2 ราย และข้อหาไม่ปิดป้ายแสดงราคาจําหน่าย 1 ราย
- ต่างจังหวัด จํานวน 5 ราย ได้แก่ จังหวัดกาญจนบุรี จังหวัดฉะเชิงเทรา จังหวัดขอนแก่น จังหวัดสกลนคร และจังหวัดสมุทรปราการ โดยเป็นการกระทําผิดในข้อหาขายเกินราคาควบคุมทั้งห้าราย
โดยสถิติการจับกุมดําเนินคดีผู้กระทําความผิดถึงวันที่ 10 มีนาคม 2563 มีการจับกุมดําเนินคดีไปแล้ว รวมทั้งสิ้น 115 ราย แบ่งเป็นการจับกุมในเขตกรุงเทพฯ จํานวน 80 ราย และในต่างจังหวัด 35 ราย โดยแยกเป็นความผิดแต่ละข้อหาจากจํานวนการจับกุม 115 ราย ดังกล่าว พบว่าเป็นการจับกุมข้อหาขายเกินราคาควบคุม 10 ราย ข้อหาไม่ปิดป้ายแสดงราคา 29 ราย และข้อหาขายแพงเกินสมควร 76 ราย ในจํานวนนี้เป็นการกระทําความผิดจากการขายผ่านออนไลน์จํานวน 16 ราย และมีผู้ถูกจับกุมทั้งในเขตกรุงเทพฯ และต่างจังหวัด
ทั้งนี้ ผู้กระทําความผิดตาม พ.ร.บ. ว่าด้วยราคาสินค้าและบริการ พ.ศ.2542 ในข้อหาขาย เกินราคาควบคุมจะได้รับโทษจําคุกไม่เกิน 5 ปี ปรับไม่เกิน 1 แสนบาท ข้อหาไม่ปิดป้ายแสดงราคาขายมีอัตราโทษปรับไม่เกิน 1 หมื่นบาท ในข้อหาขายแพงเกินสมควรมีอัตราโทษจําคุกไม่เกิน 7 ปี ปรับไม่เกิน 1.4 แสนบาท และหากเป็นผู้นําเข้าหรือตัวแทนจําหน่ายก็ต้องแจ้งปริมาณการถือครองสินค้าต่อกรมการค้าภายใน หากฝ่าฝืนจะมีความผิดซึ่งมีอัตราโทษจําคุกไม่เกิน 1 ปี ปรับไม่เกิน 20,000 บาท ด้วย
หากพบเห็นผู้กระทําผิด โปรดแจ้งข้อมูลและหลักฐานมายัง สายด่วน 1569 หรือสื่อโซเชียลของกรมการค้าภายใน กระทรวงพาณิชย์
รัฐบาลไทย-ข่าวทำเนียบรัฐบาล-ทส. เข้าร่วมการประชุมระดับสูงในระหว่างการประชุมสมัชชาภาคีอนุสัญญาว่าด้วยความหลากหลายทางชีวภาพ สมัยที่ ๑๔ (CBD COP14)
วันศุกร์ที่ 16 พฤศจิกายน 2561
ทส. เข้าร่วมการประชุมระดับสูงในระหว่างการประชุมสมัชชาภาคีอนุสัญญาว่าด้วยความหลากหลายทางชีวภาพ สมัยที่ ๑๔ (CBD COP14)
กระทรวงทรัพยากรธรรมชาติและสิ่งแวดล้อม เข้าร่วมการประชุมระดับสูงในระหว่างการประชุมสมัชชาภาคีอนุสัญญาว่าด้วยความหลากหลายทางชีวภาพ สมัยที่ ๑๔ (CBD COP14) ระหว่างวันที่ ๑๔ – ๑๕ พฤศจิกายน ๒๕๖๑ ณ เมืองชาร์ม เอช เชค สาธารณรัฐอาหรับอียิปต์
ทส. เข้าร่วมการประชุมระดับสูงในระหว่างการประชุมสมัชชาภาคีอนุสัญญาว่าด้วยความหลากหลายทางชีวภาพ สมัยที่ ๑๔ (CBD COP14)
กระทรวงทรัพยากรธรรมชาติและสิ่งแวดล้อม นําโดย พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ในฐานะหัวหน้าคณะผู้แทนไทย พร้อมด้วยคณะ ประกอบด้วย นายพงศ์บุณย์ ปองทอง รองปลัดกระทรวงทรัพยากรธรรมชาติและสิ่งแวดล้อม รักษาราชการแทนอธิบดีกรมป่าไม้ นางระวิวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม นายธัญญา เนติธรรมกุล อธิบดีกรมอุทยานแห่งชาติ สัตว์ป่า และพันธุ์พืช นายจตุพร บุรุษพัฒน์ อธิบดีกรมทรัพยากรทางทะเลและชายฝั่ง นางจุฬารัตน์ นิรัติศยกุล ผู้อํานวยการสํานักงานพัฒนาเศรษฐกิจจากฐานชีวภาพ และเจ้าหน้าที่กระทรวงการต่างประเทศ เข้าร่วม การประชุมระดับสูงในระหว่างการประชุมสมัชชาภาคีอนุสัญญาว่าด้วยความหลากหลายทางชีวภาพ สมัยที่ ๑๔ (CBD COP14) ระหว่างวันที่ ๑๔ – ๑๕ พฤศจิกายน ๒๕๖๑ ณ เมืองชาร์ม เอช เชค สาธารณรัฐอาหรับอียิปต์ ในการนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้ร่วมอภิปรายการบูรณาการความหลากหลายทางชีวภาพในภาคการพัฒนาโครงสร้างพื้นฐาน และภาคพลังงานและเหมืองแร่ นําเสนอการดําเนินงานของประเทศไทยที่ให้ความสําคัญกับการอนุรักษ์ ใช้ประโยชน์ และป้องกันผลกระทบที่จะเกิดขึ้นต่อความหลากหลายทางชีวภาพ ผ่านการปรับปรุงกฎ ระเบียบภายในประเทศ โดยเฉพาะการประเมินผลกระทบสิ่งแวดล้อม การสนับสนุนการดําเนินงานของภาคธุรกิจ เพื่อร่วมขับเคลื่อนการดําเนินงานการอนุรักษ์ และใช้ประโยชน์ความหลากหลายทางชีวภาพอย่างยั่งยืนของประเทศไทย ตามพันธกรณีของอนุสัญญาฯ และความตกลงระหว่างประเทศที่เกี่ยวข้อง
รัฐบาลไทย-ข่าวทำเนียบรัฐบาล-พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จมาทรงปฏิบัติพระกรณียกิจด้านการป้องกันเอชไอวีในภูมิภาคเอเชียและแปซิฟิก ณ กรุงเนปยีดอ สาธารณรัฐแห่งสหภาพเมียนมา
วันศุกร์ที่ 13 มีนาคม 2563
พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จมาทรงปฏิบัติพระกรณียกิจด้านการป้องกันเอชไอวีในภูมิภาคเอเชียและแปซิฟิก ณ กรุงเนปยีดอ สาธารณรัฐแห่งสหภาพเมียนมา
วันนี้ (13 มีนาคม 2563) ณ ห้องประชุม THARAPHI โรงแรม Hilton Nay Pyi Taw กรุงเนปยีดอ  สาธารณรัฐแห่งสหภาพเมียนมา
พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ พร้อมด้วยสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จมาทรงปฏิบัติพระกรณียกิจด้านการป้องกันเอชไอวี ในฐานะทูตสันถวไมตรีของโครงการโรคเอดส์แห่งสหประชาชาติในการป้องกันเอชไอวีในภูมิภาคเอเชียและแปซิฟิก เพื่อสนับสนุนให้เกิดการแลกเปลี่ยนประสบการณ์การเรียนรู้ด้านการป้องกันเอชไอวีในภูมิภาคเอเชียและแปซิฟิก รวมถึงการดําเนินงานด้านการกินยาต้านไวรัสเพื่อป้องกันการติดเชื้อเอชไอวี และนวัตกรรมในการตรวจหาการติดเชื้อเอชไอวีที่จะส่งผลต่อการดําเนินการป้องกันเอชไอวีในภูมิภาคอันเป็นส่วนสําคัญที่นําไปสู่การบรรลุเป้าหมายของการยุติเอดส์ โดยมีนายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วยคณะผู้บริหาร ศาสตราจารย์พิเศษ ดร.สุรเกียรติ์ เสถียรไทย ที่ปรึกษาคณะกรรมการขับเคลื่อนการดําเนินงานโครงการพระดําริ นายเอม่อน เมอร์ฟี ผู้อํานวยการโครงการโรคเอดส์แห่งสหประชาชาติ สํานักงานภูมิภาคเอเชียและแปซิฟิก ศาสตราจารย์กิตติคุณ นายแพทย์ประพันธ์ ภานุภาค ผู้อํานวยการศูนย์วิจัยโรคเอดส์ สภากาชาดไทย ผู้แทนเจ้าหน้าที่รัฐบาลระดับสูงของสาธารณรัฐแห่งสหภาพเมียนมา เฝ้ารับเสด็จด้วย
ในการนี้ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงร่วมแลกเปลี่ยนประสบการณ์การเรียนรู้ด้านการป้องกันเอชไอวี ในภูมิภาคเอเชียแปซิฟิกของประเทศไทย ที่จะนําไปสู่การยุติปัญหาเอดส์ในภูมิภาคเอเชียแปซิฟิก กับคณะผู้แทนระดับสูงของประเทศไทยและสาธารณรัฐแห่งสหภาพเมียนมา โดยมีประเด็นสําคัญดังนี้ การตรวจหาการติดเชื้อเอชไอวี การขยายและจัดบริการด้านเอชไอวีโดยพลังจากชุมชน การดูแลให้บริการอย่างทั่วถึงและเท่าเทียม รวมถึงแนวทางต่อไปของโอกาสที่จะเกิดความร่วมมือแบบ South-to-South ระหว่างสาธารณรัฐแห่งสหภาพเมียนมาและประเทศไทย จากนั้นเสด็จทอดพระเนตรนิทรรศการผลงานสําคัญด้านเอชไอวีของสาธารณรัฐแห่งสหภาพเมียนมา และโครงการโรคเอดส์แห่งสหประชาชาติ
ในฐานะทูตสันถวไมตรีของโครงการโรคเอดส์แห่งสหประชาชาติในการป้องกันเอชไอวีในภูมิภาคเอเชียและแปซิฟิก พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงสนับสนุนโครงการมากมายเพื่อป้องกันการติดเชื้อเอชไอวี รวมถึงทรงริเริ่มโครงการเพร็พพระองค์โสม โดยขยายและจัดชุดบริการป้องกันแบบผสมผสาน พัฒนารูปแบบบริการใหม่ที่มีประสิทธิภาพ เช่น เพร็พ หรือยาป้องกันก่อนการสัมผัสเชื้อเอชไอวีมาเสริมในชุดบริการ จัดระบบบริการให้กลุ่มเป้าหมายเข้าถึงบริการป้องกันและดูแลรักษาอย่างรวดเร็ว รวมทั้งเสริมสร้างทัศนคติเชิงบวกให้แก่สังคมและชุมชน ในการอยู่ร่วมกันกับผู้ติดเชื้อ โดยประเทศไทยได้แสดงเจตนารมณ์อย่างมุ่งมั่นที่จะยุติปัญหาเอดส์ ซึ่งมีเป้าหมายหลัก 3 ประการ คือ ลดจํานวนผู้ติดเชื้อเอชไอวีรายใหม่ ลดการเสียชีวิตในผู้ติดเชื้อเอชไอวี และลดการเลือกปฏิบัติอันเกี่ยวเนื่องจากเอชไอวีและเพศสภาวะลง เพื่อนําไปสู่การยุติปัญหาเอดส์ภายในปี 2573 ต่อไป
******************************** 13 มีนาคม 2563
รัฐบาลไทย-ข่าวทำเนียบรัฐบาล-นายกรัฐมนตรีพบปะประชาชนที่มาร่วมพิธีฉลองความสำเร็จในการก่อสร้างสะพานมิตรภาพไทย – เมียนมา ข้ามแม่น้ำเมย/ตองยิน แห่งที่ 2
วันอังคารที่ 19 มีนาคม 2562
นายกรัฐมนตรีพบปะประชาชนที่มาร่วมพิธีฉลองความสําเร็จในการก่อสร้างสะพานมิตรภาพไทย – เมียนมา ข้ามแม่น้ําเมย/ตองยิน แห่งที่ 2
นายกรัฐมนตรีพบปะประชาชนที่มาร่วมพิธีฉลองความสําเร็จในการก่อสร้างสะพานมิตรภาพไทย – เมียนมา ข้ามแม่น้ําเมย/ตองยิน แห่งที่ 2
วันนี้ (19 มีนาคม 2562) เวลา 11.30 น. พลเอก ประยุทธ์ จันทร์โอชา นายกรัฐมนตรี พบปะประชาชนที่มาร่วมพิธีฉลองความสําเร็จในการก่อสร้างสะพานมิตรภาพไทย – เมียนมา ข้ามแม่น้ําเมย/ตองยิน แห่งที่ 2 ณ บริเวณเชิงสะพานฝั่งไทย อําเภอแม่สอด จังหวัดตาก สรุปสาระสําคัญดังนี้
นายกรัฐมนตรีรู้สึกยินดีอย่างยิ่งที่ได้เดินทางมาอําเภอแม่สอด จังหวัดตาก ซึ่งเป็นจังหวัดชายแดนที่มีความสําคัญของไทยมีแหล่งท่องเที่ยวทางธรรมชาติและวัฒนธรรมที่งดงาม สําหรับการเดินทางมาพบปะกับพี่น้องประชาชน ชาวแม่สอด จังหวัดตาก ในวันนี้ เพื่อมาเยี่ยมเยียน มารับทราบความเป็นอยู่ และมาติดตามผลการดําเนินงานของโครงการต่าง ๆ เพื่อตอบโจทย์การพัฒนาประเทศให้ขับเคลื่อนไปสู่ความเจริญก้าวหน้าอย่างมั่นคง โดยเฉพาะในด้านคมนาคม ซึ่งวันนี้ได้มาร่วมพิธีฉลองความสําเร็จในการก่อสร้างสะพานมิตรภาพไทย - เมียนมา ข้ามแม่น้ําเมย/ตองยิน แห่งที่ 2
นายกรัฐมนตรีกล่าวถึงยุทธศาสตร์ชาติด้านการสร้างความสามารถในการแข่งขัน ซึ่งมีเป้าหมายการพัฒนาที่มุ่งเน้นการยกระดับศักยภาพของประเทศในหลากหลายมิติบนพื้นฐานแนวคิด 3 ประการ ได้แก่ 1) ต่อยอดอดีต 2) ปรับปัจจุบัน และ 3) สร้างคุณค่าใหม่ในอนาคต โดยการก่อสร้างสะพานแห่งใหม่นี้ เป็นการสร้างความเชื่อมโยงด้านคมนาคมที่เป็นปัจจัยในการพัฒนาพื้นที่ชายแดน ซึ่งจะช่วยลดความแออัดของสะพานเดิม เพิ่มมูลค่าการค้าชายแดนให้มีมูลค่าสูงขึ้น
นายกรัฐมนตรีกล่าวว่า การพัฒนาพื้นที่ชายแดนจะส่งเสริมการค้า การลงทุนในภาคเกษตรกรรม ภาคอุตสาหกรรม การไปมาหาสู่ระหว่างประชาชน และการท่องเที่ยวเพื่อร่วมกันสร้างชายแดนแห่งสันติภาพและความเจริญรุ่งเรือง ส่งผลให้ประชาชนในชุมชนมีอาชีพที่มั่นคง และเพิ่มรายได้ในท้องถิ่นของตนเอง รวมถึงผลักดันให้เศรษฐกิจชุมชนมีความเข้มแข็ง และเป็นกลไกที่จะทําให้เกิดการพัฒนาจังหวัดในด้านอื่นๆ
ที่ผ่านมา รัฐบาลได้ดําเนินการแก้ไขในด้านต่าง ๆ อย่างเป็นระบบ ตั้งแต่ต้นทาง กลางทาง ปลายทาง อาทิ การจัดสรรที่ดินทํากิน การบริหารจัดการน้ํา การพัฒนาเกษตรแปลงใหญ่ การแก้ไขปัญหาหนี้นอกระบบ โครงการบัตรสวัสดิการแห่งรัฐ การยกระดับระบบหลักประกันสุขภาพถ้วนหน้าการจัดตั้งกองทุนส่งเสริมความเสมอภาคทางโครงการเน็ตประชารัฐ กองทุนยุติธรรม รวมทั้งได้จัดตั้งศูนย์ดํารงธรรมในการเป็นช่องทางร้องทุกข์ของประชาชน โอกาสนี้ นายกรัฐมนตรีขอให้ประชาชนมีความสามัคคี เพื่อให้ชุมชนมีความเข้มแข็งอย่างยั่งยืน และก้าวเดินไปพร้อมกัน โดยไม่ทิ้งใครไว้ข้างหลัง
ในช่วงท้าย นายกรัฐมนตรีได้กล่าวขอบคุณภาครัฐ ภาคประชาชน และภาคเอกชน ที่มีความตั้งใจและทุ่มเทในการพัฒนาจังหวัดตากร่วมกัน ขอให้มีการดําเนินงานอย่างต่อเนื่อง เพื่อให้เกิดผลลัพธ์ที่มีประสิทธิภาพอย่างแท้จริงและยั่งยืน พร้อมกล่าวอวยพรขอให้ประชาชนจังหวัดตากมีความสุข ความเจริญ มีกําลังกายและใจที่เข้มแข็ง เพื่อร่วมกันสร้างสรรค์และพัฒนาบ้านเมืองให้เจริญเติบโตอย่างมั่นคง มั่งคั่ง และยั่งยืน
รัฐบาลไทย-ข่าวทำเนียบรัฐบาล-พิธีเปิดการฝึกอบรมหลักสูตร "นักบริหารระดับสูง" รุ่นที่ 18 ของกระทรวงอุตสาหกรรม
วันจันทร์ที่ 20 มีนาคม 2560
พิธีเปิดการฝึกอบรมหลักสูตร "นักบริหารระดับสูง" รุ่นที่ 18 ของกระทรวงอุตสาหกรรม
วันนี้ (20 มีนาคม 2560) พิธีเปิดการฝึกอบรมหลักสูตร "นักบริหารระดับสูง" รุ่นที่ 18 ของกระทรวงอุตสาหกรรม
วันนี้ (20 มีนาคม 2560) นายกอบชัย สังสิทธิสวัสดิ์ รองปลัดกระทรวงอุตสาหกรรม เป็นประธานเปิดการฝึกอบรมหลักสูตร "นักบริหารระดับสูง" รุ่นที่ 18 ของกระทรวงอุตสาหกรรม และบรรยายพิเศษ เรื่อง "ความคาดหวังของผู้บริหารต่อนักบริหารระดับสูง" และได้มอบนโยบายเกี่ยวกับยุทธศาสตร์การพัฒนาอุตสาหกรรมไทย 4.0 และยุทธศาสตร์ระเบียงเศรษฐกิจพิเศษภาคตะวันออก พร้อมทั้งถ่ายทอดประสบการณ์ และการทํางานให้ประสบความสําเร็จอย่างมีคุณภาพแก่ผู้เข้ารับการอบรมในครั้งนี้ โดยการอบรมดังกล่าวจัดขึ้นระหว่างวันที่ 20 มีนาคม - 25 พฤษภาคม 2560 ณ โรงแรมเดอะทวิน ทาวเวอร์ กรุงเทพฯ